cyanic-selkie/wikianc huggingface dataset:
Kokaīna lācis
Filmas "Kokaīna lācis" pirmizrāde notika un to izplatīja Universal Pictures. Filma saņēma pozitīvas kritiķu atsauksmes.
Rotšildi
Rotšildi (de) ir ebreju cilmes Eiropas finansistu dzimta.
Dzimtas aizsācējs bija Svētās Romas impērijas brīvpilsētas Frankfurtes juvelieris Amšels Mozus Bauers, kura mājai bijusi sarkana plāksne (de — "sarkanās plāksnes māja"). Viņa dēls Maijers Amšels (1744—1812) nodibināja banku un pieņēma labskanīgāko Rotšildu uzvārdu. Viņam bija pieci dēli, kuri izveidoja starptautisku baņķieru ģimeni. Ģimenei ir vairāki atzari (Anglijas, Francijas, Vācijas, Šveices, Itālijas).
Lielāko uzplaukumu dzimta piedzīvoja 19. gadsimtā, kad tika uzskatīts, ka tai bija tobrīd lielākā bagātība pasaulē. Mūsdienās tās bagātība ir samazinājusies, jo ir sadalīta starp vairākiem simtiem pēcteču.
Dieva acs
Dieva acs, arī Providences acs ir simbols, Dieva nodomas, tālredzības un īstenošanās acs.
Ticējumi
Bībelē acs ir visaptverošu zināšanu, modrības un Dieva sargājošās klātbūtnes simbols. Kristietības mākslā acs, ko ietver saules stari, nozīmē Dievu. Acs Dieva rokā nozīmē Dieva radošo gudrību, acs trijstūrī – Dievu Tēvu Trīsvienībā. Acs ķerubu un zēravu spārnos norāda uz to neierobežoto izziņas spēju. Kopš seniem laikiem acs attēlojumam piedēvē apotropiskas spējas. Acs simbolizē fizisko un garīgo redzi, jo acs ir „dvēseles logs”, pa kuru Dievišķā Gaisma ienāk ķermenī. „Laipns skats iepriecina sirdi.” (Sal. 15,30.) „Miesas spīdeklis ir acs; ja nu tava acs ir skaidra, tad visa tava miesa būs gaiša. Bet, ja tava acs ir nevesela, tad visa tava miesa būs tumša.” (Mat. 6,22-23.) Redzēt ar vienu aci nozīmē redzēt dzīves vienotību, nevis tās divējādību. „Un, ja tava acs tevi apgrēcina, izrauj to un met to prom; tas tev labāk – ar vienu aci ieiet dzīvībā, nekā tev ir divi acis un tevi iemet elles ugunī.” (Mat. 18,9.)
Kristiešu mākslā divas acis, kas novietotas uz trauka vai stiebra, ir Svētās Lūcijas atribūti.
Reiniki (Svariņu pagasts)
Ciema teritorijā atrodas valsts nozīmes arheoloģiskais piemineklis - Reiņiku senkapi.
Atlantīda
Atlantīda (el) ir leģendāra nogrimusi sala, kas pirmoreiz pieminēta sengrieķu filozofa Platona dialogos Tīmajs un Kritijs, kuri sarakstīti ap 360. gadu p.m.ē.
Pirmais, kas savos darbos ir minējis Atlantīdu, ir atēnietis Solons. Viņa darbi nav saglabājušies līdz mūsdienām, taču apstiprinājumu tam var gūt Platona darbos, kur viņš atsaucas uz Solonu. Tiek uzskatīts, ka Atlantīda atradusies Atlantijas okeānā netālu no Gibraltāra.
Saskaņā ar leģendu, Atlantīda gājusi bojā zemestrīces vai citas grandiozas dabas katastrofas rezultātā. Daži zinātnieki šo leģendu saista ar Mīnojiešu civilizāciju Krētas salā Egejas jūrā, kura gāja bojā pēc vulkāna izvirduma Tēras (mūsdienu Santorines) salā ap 1500. gadu p.m.ē.
Hadiženska
Hadiženska (krievu: Хадыженск) ir pilsēta Krasnodaras novadā, Krievijā.
Pilsēta atrodas 17 km attālumā no Krasnodaras. Pārsvarā tajā dzīvo krievi (80,10 %), armēņi (6,92 %) un ukraiņi (1,58 %).
Leptaena
Leptaena ir izmirušu pleckāju ģints no Strofomenīdu kārtas. Ģints tika izdalīta 1828. gadā pēc Producta rugosa sugas no Zviedrijas ordovika nogulumiem. Šīs ģints pārstāvjiem čaulas ir plakani vai ieliekti-izliektas, ar koncentriskām grumbām uz viscerālā diska. Zobu plātnītes nesaaug. Vēdera septas nav. Muguras čaulā ir labi attīstītas vidējā un sānu septa. Ģintī ir daudz sugu. Dzīvoja no vidējā ordovika līdz silūram. Izplatība bija ļoti plaša. Sugu daudz.
Jahangirs Hans
Jahangirs Hans (dzimis Karāči, Pakistānā) ir bijušais Pakistānas skvošists, ranga 1. numurs. Viņu uzskata par izcilāko spēlētāju skvoša vēsturē. Hans savas karjeras laikā ir uzvarējis 6 Pasaules atklātos čempionātus, 10 Lielbritānijas atklātos čempionātus. Laika posmā no 1981. līdz 1986. gadam viņš nezaudēja 555 spēlēs pēc kārtas, kas ir garākā uzvaru sērija profesionālajā sportā un ir ierakstīta Ginesa rekordu grāmatā. Hans spēlētāja karjeru beidza 1993. gadā un kopš 2002. gada ir Starptautiskās Skvoša federācijas prezidents.
Risks (nozīmju atdalīšana)
Risks ir zaudējumu vai traumu iespēja nākotnē.
Risks, riski, vai riskants var attiekties arī uz:
Bloki
Bloki ir ciems Preiļu novada Aizkalnes pagastā. Atrodas pagasta ziemeļaustrumu daļā 5 km no pagasta centra Aizkalnes, 9 km no novada centra Preiļiem un 215 km no Rīgas.
Apdzīvotā vieta atrodas pie autoceļa V748.
Belveders
Belveders, belvedere (itāļu belvedere — 'daiļais skats') ir viegla celtne paaugstinājumā, no kuras var aplūkot apkārtni. Belveders var arī nebūt atsevišķa celtne, bet tikai kādas celtnes augšdaļa.
Belvedera jēdzienu sāka izmantot Renesanses laikā Itālijā.
Jozs Zauka
{{Personas infokaste }}
1880. gadā pārcēlās uz dzīvi Pēterburgā, kur darbojās katoļu katedrālē. 1889. gadā nodibināja pilsētā pirmo lietuviešu kori, darbojās lietuviešu organizācijās un avīzēs, nodrošināja nelegālās lietuviešu literatūras izplatīšanu. 1903. gadā pārcēlās uz Gatčinu, bet 1908. līdz 1910. gadam dzīvoja Subatē, kur nodibināja lietuviešu kori un amatieru teātra trupu. No no 1910. līdz 1915. gadam kooperatīva vadītājs Obeļos. Pirmā pasaules kara laikā Pēterburgā darbojās bēgļu organizācijās. No 1918. līdz 1932. gadam atkal dzīvoja Subatē, kur strādāja par ērģelnieku, nodibināja lietuviešu pamatskolu un bija tās skolotājs. 1925. gadā Rīgā izdotajā lietuviešu avīzē Rīgas Balss publicēja Kazimira Būgas atmiņas. 1932. gadā pārcēlās uz dzīvi Obeļos. kur turpināja publicēties avīzēs. 1974. gadā Obeļos tika uzcelts Zaukam veltīts jumtiņstabs.
Miknēsa
Miknēsa (ber, ameknas; ar, miknās), arī Meknesa, ir pilsēta Marokas centrālās daļas ziemeļos. Tā ir viena no četrām Marokas vēsturiskajām galvaspilsētām. Atrodas 110 km attālumā no Atlantijas okeāna un 60 km uz dienvidrietumiem no Fēsas. 2014. gadā Miknēsā dzīvoja 520 tūkstoši iedzīvotāju, pēc šī rādītāja tā ir Marokas sestā lielākā pilsēta. Miknēsa ir dibināta 11. gadsimtā kā almoravidu militārā apmetne. No 1672. līdz 1727. gadam tā bija Marokas galvaspilsēta.
Dzērbenes dzirnavezers
Dzērbenes dzirnavezers (arī Dzirnavu ezers) ir mākslīga ūdenskrātuve Cēsu novada Dzērbenes pagastā uz austrumiem no Auļiem.
Uzstādināts uz Šķesterupītes, kas šajā upes posmā savieno Brenkūzi un Arāju ezeru. Krasti stāvi. Ezerā ir viena sala.
Eibija Linkolna
Anna Marija Vūldridža (en, dzimusi ; mirusi ), plašāk pazīstama ar skatuves vārdu Eibija Linkolna, bija amerikāņu dziedātāja, dziesmu autore un aktrise, kura sarakstīja un pati izpildīja savas kompozīcijas. Viņa bija cilvēktiesību aktīviste 20. gadsimta 60. gados. Linkolna nomira Manhatanā 8 dienas pēc savas 80. dzimšanas dienas, viņas patiesais nāves iemesls publiski netika atklāts. Pēc nāves dziedātāja tika kremēta.
Diskogrāfija
Kopsummā dziedātāja laika posmā no 1956. līdz 2007. gadam izdevusi 24 studijas albumus. 3 no albumiem bija kopdarbs ar viņas vīru bundzinieku Maksu Roaču, 1 albums bija kopdarbs ar Kedaru Valtonu.
Zeltiņi (Lendžu pagasts)
Zeltiņi (pareizāk Zeļteņi; ) ir apdzīvota vieta Rēzeknes novada Lendžu pagastā. Izvietojies pagasta rietumos, Zeļteņu (Sološu) ezera ziemeļu krastā, 5 km attālumā no pagasta centra Lendžiem, 14 km no novada centra Rēzeknes un 250 km no Rīgas. Zeltiņu apkārtnē atrodas Zeltiņu kapi.
Mārtons Endrēdi
Mārtons Endrēdi (hu; dzimis, miris ) bija ungāru paukotājs, startēja 1900. gada vasaras olimpiskajās spēlēs Parīzē.
Endrēdi 1900. gada Parīzes olimpiskajās spēlēs startēja trijās paukošanas disciplīnās profesionāļiem — paukošana ar floreti, paukošana ar špagu un paukošana ar zobenu. Visās šajās disciplīnās viņš startēja tikai pirmā kārta posmos.
PPG Paints Arena
PPG Paints Arena ir daudzfunkcionāla halle Pitsburgā, Pensilvānijā, ASV. Arēna ir atklāta. Arēnā savas mājas spēles aizvada NHL komanda Pitsburgas "Penguins".
Kutaisi automehāniskā rūpnīca
Padomju laikā rūpnīca, kas ražoja kravas automašīnas, bija plašāk pazīstama pēc nosaukuma krievu valodā Кутаисский автомобильный завод (КАЗ, KAZ). Rūpnīca tika dibināta 1951. gadā. Neatkarīgās Gruzijas laikā tā ietilpa pārvaldītājsabiedrībā Gruzijas industriālā grupa. 2010. gados uzņēmums pārtrauca transportlīdzekļu ražošanu, vien nelielā daļā notiek metālapstrādes darbi.
Vēsture
1948. gada aprīlī rūpnīcā tika izveidota Konstruktoru eksperimentālā nodaļa, par tās priekšnieku tika iecelts Anatolijs Krīgers, bijušais Gorkijas Automobiļu rūpnīcas galvenā konstruktora vietnieks. Krīgera vadībā līdz 1952. gadam tika izstrādāts KAZ-585B pašizgāzējs (izlaists 1952. gada 30. aprīlī) un autovilciens kokvilnas pārvadāšanai, kas sastāvēja no sedlu vilcēja KAZ-120T un puspiekabes pašizgāzēja KАZ-716 ar sānu izkraušanu (tā sērijveida ražošana aizkavējās līdz 1956. gadam). 1956. gadā sērijveida ražošanā tika palaists modernizēts pašizgāzējs KAZ-585V un cementa vedējs KAZ-601.
1957. gadā rūpnīca pārgāja uz specializēto automašīnu ražošanu beramkravu (betona, cementa, šķīdumu) pārvadāšanai. 1959. gadā rūpnīca sāka mazgabarīta lauksaimniecības traktora Rioni ražošanu. 1958. un 1960. gadā tika izgatavoti eksperimentāli bruņutransportieri Objekt-1015 un Objekt-105B, kas tomēr netika ieviesti ražošanā.
1961. gadā Kutaisi rūpnīca pirmā PSRS sāka ražot kravas mašīnas ar kabīni, kas uzstādīta virs dzinēja. Pirmais modelis bija KAZ-605 ar kravnesību 5 tonnas. Uz tā saīsinātās šasijas bāzes tika izveidots seglu vilcējs KAZ-606 puspiekabes vilkšanai ar masu līdz 10 tonnām. KAZ-606 sērijveida ražošana sākās 1962. gada maijā; 1963. gadā tam izlaida jaunu puspiekabi KAZ-717. 1966. gadā tika pieņemts lēmums KAZ-606A ražošanā aizstāt ar jaunu vilcēju KAZ-608, tomēr KAZ-606A tika izgatavots līdz 1968. gadam.
1960. gadu sākumā tika pārtraukta pašizgāzēju KAZ-585, KAZ-600 un KAZ-602, cementa vedēju KAZ-601 un KAZ-601B ražošana, to vietā tika izlaists seglu vilcējs KAZ-606A. 1967. gadā sākās vilcēja KAZ-608 Kolhida sērijveida izlaide, un tika paplašināta ZIL-120 dzinēju ražošana (tie tika izlaisti ar nosaukumu KAZ-120). KAZ-608 konstrukcijā jau 1968. gadā sāka veikt izmaiņas, un tika izveidots modificēts variants KAZ-608B. 1967. gada septembrī PSKP CK un PSRS Ministru Padome apstiprināja Kutaisi autorūpnīcas specializāciju autovilcienu (vilcēju un puspiekabju) ar kravnesību līdz 12 tonnām ražošanā.
1973. gadā sākās rūpnīcas sagatavošana modernizētā vilcēja KAZ-608V ražošanai. 1975. gadā PSRS automašīnu zinātniski pētnieciskajā institūtā NAMI tika izstrādāta divasu pilnpiedziņas mašīna KAZ-4540. Uz tās bāzes tika izveidots vilcējs un 1982. gadā lauksaimniecības pašizgāzējs. Pēc izmēģinājumiem 1984. gadā tika sākta tā ražošana. 1976. gadā tika izveidota ražošanas apvienība KAZ, un Kutaisi rūpnīca kļuva par tās galveno uzņēmumu. 1976. gadā rūpnīca tika apbalvota ar Darba sarkanā karoga ordeni. 1977. gadā tika sākta KAZ-608V vilcēja ražošana. 1986. gadā tika sākta KAZ-608V2 vilcēja ražošana.
Kopumā padomju laikā (no 1950. gadu sākuma līdz 1980. gadu beigām) rūpnīca bija viens no galvenajiem Kutaisi pilsētas rūpniecības uzņēmumiem. 1980. gadu beigās uzņēmumā strādāja aptuveni 18 tūkstoši cilvēku. 1990. gadā rūpnīca izlaida 5736, 1991. gadā — 2658 automašīnas.
Pēc PSRS sabrukuma 1991. gadā ražošanas apjomi ievērojami samazinājās. Līdz 1993. gadam Kutaisi Tehniskās universitātes speciālisti uzlaboja KAZ-4540 konstrukciju, palielinot transmisijas uzticamību. 1993. gadā rūpnīca izlaida 650 kravas mašīnas.
Laikā no 1995. līdz 1996. gadam ASV koncerns General Motors plānoja iegādāties KAZ, lai veiktu savu automašīnu modeļu ražošanu un eksportu uz Krieviju. Pēc Starptautiskā Valūtas fonda rekomendācijām GM atteicās no šī projekta realizācijas, jo Gruzijā bija pārāk augsti nodokļi. Šajā laikā pašā autorūpnīcā līdz 2001. gadam turpinājās KAZ-4540 ražošana mazā apjomā (15 — 20 eksemplāri iekšzemes tirgum), kā arī tika izpildīti dažādi pasūtījuma darbi. 2001. gadā lielākā daļa rūpnīcas milzīgo platību netika izmantota, un tika nodarbināti aptuveni 1200 darbinieki.
Pēc tam līdz 2010. gadam rūpnīcā tika veikti vairāku ārvalstu autoražotāju mašīnu montāžas darbi mazās partijās (Indijas Mahindra apvidus mašīnas, Krievijas KAMAZ kravas mašīnas, Ukrainas Harkivas traktoru rūpnīcas mazjaudas traktori), bet sērijveida ražošana netika uzsākta.
Albānijas Zinātņu akadēmija
Albānijas Zinātņu akadēmija ir svarīgākā zinātniskā institūcija Albānijā, kura ir izveidota 1972. gadā. Akadēmijai ir piesaistīti zinātnieki, kas arī tiek dēvēti par "akadēmiķiem". Akadēmija sadarbojas ar Albānijas zinātnes un izpētes centriem.
Akadēmija ir dalīta divās sekcijās:
Albānijas Zinātņu akadēmijas bibliotēka tika atklāta 1975. gadā, tad tajā atradās aptuveni 10 tūkstoši grāmatu, taču 1986. gadā grāmatu un izdevumu skaits bibliotēkā sasniedza 8 miljonu 120 tūkstošu eksemplāru.
Indrāni (Salas pagasts)
Indrāni ir ciems Jēkabpils novada Salas pagastā. Atrodas pagasta ziemeļu daļā 2,3 km no pagasta centra Salas un 128,3 km no Rīgas.
Apdzīvotā vieta atrodas netālu no valsts autoceļa P76 (Aizkraukle–Jēkabpils), pie Rudzaites ietekas Daugavas attekā Sakā.
Babas rags
Babas rags (tr) ir zemesrags Turcijā, Mazāzijas pussalas ziemeļrietumos, Āzijas kontinenta galējais rietumu punkts, ko apskalo Egejas jūra. Līdzās zemesragam atrodas Babakales ciems. Senākos laikos zemesragā atradās bāka, saukta par Lektonu un tā minēta vairākos seno ģeogrāfu un rakstnieku darbos, tajā skaitā Homēra Iliādā.
Zemesgols
Zemesgols ir ciems Griškānu pagastā, Rēzeknes novadā. Atrodas 250 km attālumā no Rīgas.
Ciema apkārtnē atrodas keramiķa Jura Krompān a darbnīca.
Franču—libāņu līgums (1936)
Franču—libāņu līgums (1936). Noslēgts starp Franciju un tās pakļautībā esošo Libānas Republiku.
1930. gada līgums starp Britu impēriju un Irākas karalisti, kas izbeidza tieši britu pārvaldi šajā mandātteritorijā, radīja prasības pēc līdzīga līguma arī Franču Sīrijas un Libānas mandātteritorijās. Libānas Prezidents informēja franču Augsto komisāru, ka Libānas parlaments vēlētos noslēgt līgumu ar Franciju.
Pēc franču—sīriešu līguma noslēgšanas 1936. gada jūnijā, sākās arī franču—libāņu sarunas, kas beidzās ar līguma parakstīšanu. Līguma sarunās piedalījās maronītu Prezidents Emīls Edde un kristiešu valsts sekretārs Ajubs Tabits. Vietējie musulmaņu politiķi iebilda pret tā noteikumiem, Tripolē un Beirūtā notika sunnītu protesta demonstrācijas, kas pieprasīja apvienošanos ar Sīriju.
Galvenie līguma punkti
Par spīti musulmaņu iebildumiem Libānas parlaments vienbalsīgi apstiprināja līgumu, taču pēc Leona Blūma Francijas Tautas frontes valdības sabrukuma jaunā Francijas valdība līgumu neiesniedza ratifikācijai Francijas parlamentā un tas nekad nestājās spēkā. ,
Institut Mines-Télécom Business School
Institut Mines-Télécom Business School ir Eiropas biznesa augstskola ar vairākām universitātes pilsētiņām, kas atrodas Parīzē, un Evrī. IMT BS dibināta 1979.
The Financial Times 2019. gadā skolu Eiropas biznesa skolu vidū ierindoja septiņdesmit piektā vietā.
Skolas programmas ir trīskārši akreditētas — atbilstoši starptautiskajiem AMBA, CGE un AACSB standartiem. Skolas absolventu vidū ir tādi ievērojami uzņēmēji un politiķi.
Dakota Džonsone
Piedalījusies tādās filmās kā krimināldrāmā "Melnā mise" (2015), Lukas Gvadanjīno drāmā "Saules apžilbinātie" (2015), romantiskajā komēdijā "Kā būt vienai un laimīgai" (How to Be Single, 2016), šausmu filmā "Nopūtas" (Suspiria, 2018), trillerī "Grūtie laiki viesnīcā "El Royale"" (2018), komēdijdrāmās "Zemesriekstu sviesta piekūns" (2019) un Cha Cha Real Smooth (2022), kā arī psiholoģiskajā drāmā The Lost Daughter (2021).
Dakota ir aktieru Dona Džonsona un Melānijas Grifitas meita.
Ustjlabinska
Ustjlabinska (krievu: Усть-Лабинск) ir pilsēta Krasnodaras novadā, Krievijā.
Pilsēta atrodas 62 km attālumā no Krasnodaras. Pārsvarā tajā dzīvo krievi (91,92 %), armēņi (3,25 %) un ukraiņi (1,31 %).
Staņicas (un vēlāk pilsētas) nosaukums cēlies no tā ģeogrāfiskā novietojuma divu lielāko Krasnodaras novada upju satekas vietā: Kubaņa un tās kreisā pieteka Laba.
Baltkrievija 2021. gada Eirovīzijas dziesmu konkursā
Baltkrievijai bija plānots piedalīties 2021. gada Eirovīzijas dziesmu konkursā Roterdamā, Nīderlandē. Viņi par savu izpildītāju konkursam izvēlējās Galasy ZMesta, taču valsts dalība konkursā tika noraidīta atkārtoti, ar otro reizi to diskvalificējot no konkursa.
Iepriekš Baltkrievija Eirovīzijas dziesmu konkursā piedalījusies sešpadsmit reizes kopš tās debijas 2004. gadā. Labākais nācijas rezultāts konkursā ir sestā vieta, kura tika sasniegta 2007. gadā ar dziesmu "Work Your Magic", ko izpildīja Dmitrijs Kolduns. Kopš Eirovīzijas pusfinālu ieviešanas 2004. gadā, Baltkrievijai kvalificēties finālam ir izdevies sešas reizes. 2019. gadā Baltkrievija iekļuva finālā ar dziesmu "Like It", ko izpildīja ZENA, un lielajā finālā finišēja 24. vietā ar 31 punktu. 2020. gadā Baltkrieviju pārstāvēt bija paredzēts duetam VAL ar dziesmu "Da vidna".
Lēmums uz konkursu atkārtoti nesūtīt VAL
Grupu VAL, kurai bija plānots pārstāvēt Baltkrieviju Eirovīzijas dziesmu konkursā 2020.gadā, baltkrievu raidorganizācija atkārtoti neatlasīja, ņemot vērā virkni notikumu pēc Baltkrievijas protestiem no 2020. līdz 2021.gadam.
Galasy ZMesta atlase
Laikā no 2021. gada 1.janvāra līdz 2021. gada 31.janvārim mākslinieki un komponisti varēja baltkrievu raidorganizācijai iesniegt savus pieteikumus un dziesmas. 2021. gada 9. martā tika paziņots, ka atlases uzvarētāji ir grupa Galasy ZMesta ar dziesmu "Ya nauchu tebya (Es tev iemācīšu)".
"Ya nauchu tebya" diskvalifikācija
Jau ar dziesmas debiju radās petīcijas, kas prasīja Baltkrieviju diskvalificēt no Eirovīzijas "acīmredzamā politiskā zemteksta" dēļ. Zviedrijas politiskā partija Liberalerna un Baltkrievijas Kultūras solidaritātes fonds aicināja Baltkrieviju izslēgt no konkursa. Arī vairāki Eirovīzijas ziņu mediji paziņoja, ka ierobežos dziesmas atspoguļojumu.
2021. gada 11. martā Eiropas Raidorganizāciju apvienība (ERA) laida klajā paziņojumu, kurā paziņoja, ka, pārbaudot dziesmu, secinājuši, ka "dziesma liek apšaubīt konkursa nepolitisko raksturu". Tā rezultātā ERA pasludināja, ka dziesma nav piemērota dalībai konkursā, un pieprasīja Baltkrievijas raidorganizācijai BTRC iesniegt vai nu jaunu dziesmas versiju, iesniegt pilnīgi jaunu dziesmu, kas atbilst noteikumiem, vai arī samierināties ar diskvalifikāciju.
2021. gada 13. martā Baltkrievijas prezidents Aleksandrs Lukašenko paziņoja, ka viņš visticamāk liks BTRC izvēlēties jaunu dziesmu dalībai nevis pārveidot oriģinālās dziesmas tekstu.
2021. gada 26. martā BTRC kā Baltkrievijas jauno pieteikumu iesniedza dziesmu "Pesnya pro zaytsev (Dziesma par zaķiem)" (krievu: Песня про зайцев), kuru dziedāja arī Galasy ZMesta, tomēr arī šī dziesma tika diskvalificēta to pašu iemeslu dēļ, un ar to Baltkrievija tika diskvalificēta no 2021. gada konkursa.
Baltkrievijai bija jāsacenšas pirmā pusfināla pirmajā pusē 2021. gada 18. maijā.
Jučovas upīte
Jučovas upīte (arī Jučevas strauts, Jučovas strauts; latgaliski: Jučovys upeite) ir Zilupes kreisā krasta pieteka Ludzas novadā.
Iztece pie Jaunās Slobodkas. Augštecē tek ziemeļu-ziemeļaustrumu virzienā, sasniedzot Krivandas purvu pagriežas uz austrumiem. Ietek Zilupē augšpus Astenciem. Upi šķērso valsts autoceļi V543 (Nirza – Lielā Pīkova – Tridņa) un V508 (Brigi – Krivanda – Cibla – Seļekova). Tās krastos atrodas Jaunā Slobodka, Jerčova, Jučova, Reiki.
Kalvāni (Salas pagasts)
Kalvāni ir ciems Jēkabpils novada Salas pagastā. Atrodas pagasta ziemeļu daļā 0,9 km no pagasta centra Salas un 128,6 km no Rīgas.
Apdzīvotā vieta atrodas Ziemeļsusējas kreisajā krastā, Salas ciema dienvidaustrumu pievārtē un faktiski saplūdusi ar Salas ciemu.
Luijs Garnoti
Luijs Garnoti (fr; dzimšanas un miršanas datums nav zināms) bija franču paukotājs, startēja 1900. gada vasaras olimpiskajās spēlēs Parīzē.
Vsevolods Lielā Ligzda
Vsevolods Lielā Ligzda (dzimis 1154. gadā, miris ) bija Vladimiras lielkņazs no 1176. līdz 1212. gadam laikā, kad Vladimiras pilsēta atradās savas ietekmes zenītā.
Luijs Garnoti
Endrēdi 1900. gada Parīzes olimpiskajās spēlēs startēja divās paukošanas disciplīnās profesionāļiem — paukošana ar floreti un paukošana ar špagu. Abās šajās disciplīnās viņš startēja tikai pirmā kārta posmos.
Vsevolods Lielā Ligzda
Vsevolods bija Kijevas liekņaza Jurija Dolgorukija dēls, kurš par godu dēla piedzimšanai nodibināja Dmitrovas pilsētu. Pēc tēva nāves lielkņazs Andrejs Bogoļubskis Vsevolodu kopā ar māti un brāļiem padzina no valsts. Dzīvoja Bizantijā, kur uzauga Manuila I galmā. 1170. gadā atgriezās Krievzemē. Ir versija, ka Krievzenē atgriezās caur Gruziju, kur apprecējās ar alanu princesi Mariju.
Vsevolods Lielā Ligzda savstarpējās kņazu cīņās nostiprināja savu varu un palielināja Vladimiras ietekmi Krievzemē. Kijevas ietekme šajā laikā samazinājās, tā Vsevoloda dzīves laikā divreiz tika ieņemta (1169. un 1203. gadā). Vsevoloda Lielās Ligzdas laikā notika dzejojumā "Teiksma par kņaza Igora kauju" aprakstītie notikumi.
Brici (Dzērbenes pagasts)
Brici ir apdzīvota vieta Cēsu novada Dzērbenes pagastā. Atrodas pagasta dienvidaustrumos 4,4 km no pagasta centra Dzērbenes, 36,5 km no novada centra Cēsīm un 115,9 km no Rīgas.
Apdzīvotā vieta atrodas nomaļus no valsts autoceļiem, pie Mežmaļupītes ietekas Gaujā.
Pape
Pape ir ciems Latvijas un Kurzemes galējos dienvidrietumos, Dienvidkurzemes novada Rucavas pagastā starp Baltijas jūru un Papes ezeru pie Papes kanāla. Sastāv no Papes Priediengala ziemeļos, Papesciema vidusdaļā un Papes Ķoņu ciema dienvidos. Ar pagasta centru Rucavu Papi savieno vietējas nozīmes ceļš V1221 (Rucava–Pape). Attālums līdz Rucavai — 9 km, Liepājai — 52 km, Palangai Lietuvā — 39 km, Rīgai — 270 km.
Ciems atrodas Papes dabas parka teritorijā. Kopš 1966. gada šeit atrodas Latvijas Universitātes Bioloģijas institūta Papes ornitoloģiskā stacija, kas nodarbojas ar putnu migrācijas pētījumiem.
Pape pirmoreiz pieminēta 1253. gadā līgumā par Kursas sadalīšanu kā Papissen vāciski un Popissen latīniski. Pēc Pirmā pasaules kara Pape bija viens no Kurzemes lielākajiem zvejniekciemiem ar vairāk nekā 100 mājām. Latvijas PSR laikā Papes apkārtnē atradās Padomju Savienības aviācijas militārais poligons, uz kuru lidoja kara lidmašīnas un helikopteri no apkārtējās teritorijas, kā arī bija ierīkota nozīmīga raķešu bāze.
Papes Ķoņu zvejnieku ciems ir Valsts nozīmes arhitektūras piemineklis. Papes Ķoņu ciema "Vītolniekos" atrodas Latvijas Etnogrāfiskā brīvdabas muzeja filiāle. Tāpat valsts nozīmes arhitektūras pieminekļi ir zemnieku sētas "Agatnieki", "Boži", "Ezermaļi un "Jūrkalni" Papes Priediengalā, bet Papes bākas tornis ir valsts nozīmes industriālais piemineklis.
Papes muižā (Papenhof) (tagad "Ezerskola" Papes ezera ziemeļaustrumu krastā Nīcas pagastā) ir dzimis vācbaltiešu izcelsmes krievu admirālis Dmitrijs fon Felkerzāms (1846—1905).
Dons Džonsons
Piedalījies tādās filmās kā A Boy and His Dog (1975), "Skārda kauss" (Tin Cup, 1996), "Mačete" (2010), "Atsvabinātais Džango" (2012), "Nolīdzināt līdz ar zemi" (2018) un "Uz nažiem" (2019). Kā dziedātājs izdevis albumus Heartbeat (1986) un Let It Roll (1989).
Dona meita Dakota Džonsone arī ir aktrise.
Plīnijs
Plīnijs var būt:
Zemskie
Zemskie ir ciems Silmalas pagastā, Rēzeknes novadā. Atrodas 246 km attālumā no Rīgas.
Franču—sīriešu draudzības un alianses līgums (1936)
Franču—sīriešu draudzības un alianses līgums 1936. gadā noslēgts starp Franciju un tās pakļautībā esošo Sīrijas Republiku.
Pēc neveiksmes ar 1933. gada franču—sīriešu līgumu, kas sīriešu nacionālistiem nebija pieņemams, jo saglabāja valsts sašķeltību, jaunajā līgumā franči bija piekāpīgāki sīriešu interesēm. Francijas attieksmes maiņu noteica tas, ka valstī pie varas bija nākusi Francijas Tautas frontes valdība Leona Blūma vadībā.
Galvenie līguma punkti
Līgumā netika pieminēts strīdīgais Libānas robežu jautājums. 1936. gada 9. novembrī līgums tika parakstīts un 26. decembrī to apstiprināja Sīrijas parlaments. Pēc Leona Blūma valdības sabrukuma, jaunā Francijas valdība līgumu neiesniedza ratifikācijai Francijas parlamentā un tas nekad nestājās spēkā. Satraukta par drīzumā gaidāmo Sīrijas neatkarību tās esošajās robežās, Turcija izmantoja iespēju, lai laikā no 1938. līdz 1939. gadam sev pievienotu Aleksandretas sandžaku.
Mazbrenguļi
Mazbrenguļi ir mazciems Valmieras novada Dikļu pagastā. Atrodās Briedes upes krastā pie autošosejas P11 (Kocēni—Limbaži). Mazbrenguļi ir pazīstami ar Mazbrenguļu muižu (de).
Hidrogrāfija
Upes: Briede, Gružupīte
Ezeri: Mazbrenguļu Mazezers, Vīķvēnu ezers
Purvi: Vīķvēnu purvs
Satiksme
Ceļi: šoseja P11 (Kocēni—Limbaži), grantceļs Zilaiskalns—P11 šoseja
Lietuvas diplomātisko misiju uzskaitījums
Šis ir Lietuvas diplomātisko misiju uzskaitījums. Lietuvai ir neliels vēstniecību un konsulātu tīkls visā pasaulē.
Ļubotina
Ļubotina ir pilsēta Ukrainas austrumos Harkivas apgabala Harkivas rajonā. Izvietojusies apgabala vidienē 24 km uz rietumiem no apgabala centra Harkivas. Ļubotinas pilsētas padomei pakļauti četri ciemi (kopā 24 682 iedzīvotāji (2012) ).
Vēsture
Apdzīvotā vieta dibināta Ļubotinkas upītes krastos 17. gadsimta vidū kā kazaku sloboda. Izaugsme saistīta ar dzelzceļa mezgla un remontrūpnīcas izbūvi 1871. gadā — šeit krustojas ceļi uz Harkivu, Merefu, Sumiem un Poltavu. 1938. gadā piešķirtas pilsētas tiesības.
American Airlines Center
American Airlines Center ir daudzfunkcionāla halle Dalasā, Teksasā, ASV. Arēna tika atklāta. Arēnā savas mājas spēles aizvada NHL komanda Dalasas "Stars" un NBA komanda Dalasas "Mavericks".
Dženifere Džonsa
Dženifere Džonsa (en; dzimusi kā Filisa Lī Islija (en), mirusi ) bija Holivudas Zelta laikmeta laika aktrise. 1943. gadā ieguva Amerikas Kinoakadēmijas balvu kā labākā aktrise par titullomu Henrija Kinga 1943. gada filmā "Bernadetes dziesma". Par šo pašu lomu kļuva par vēsturē pirmās Zelta globusa balvas ieguvēju. No 1949. līdz 1965. gadam bija precējusies ar kinoproducentu Deividu Selzniku. Dzīves otrajā pusē pārtrauca aktrises karjeru.
Kurts Hamrins
Kurts Hamrins (sv, dzimis ) ir bijušais zviedru futbolists, spēlēja pussarga pozīcijā, bijis Zviedrijas futbola izlases dalībnieks.
Savu karjeru sācis Zviedrijas komandā AIK, bet vēlāk spēlējis vairākos Itālijas klubos, visveiksmīgāko un ilgāko posmu pavadot Fiorentina rindās. Ar Fiorentina komandu ieguvis divus Itālijas kausus, kā arī 1961. gadā uzvarējis UEFA Kausu ieguvēju kausā. Spēlējot AC Milan komandā, izcīnījis arī Itālijas A sērijas titulu, kā arī uzvarējis 1968–69. gada Eiropas kausa sezonā. Ar 208 vārtiem viņš ir visu laiku labākais Fiorentina vārtu guvējs Itālijas A sērijā.
Zviedrijas futbola izlasi pārstāvējis no 1953. līdz 1965. gadam, kopumā 32 mačos gūstot 17 vārtus. Ar izlasi savās mājās spēlējis 1958. gada FIFA Pasaules kausa finālā.
Hamrins tiek uzskatīts par vienu no visu laiku labākajiem zviedru, kā arī Fiorentina futbolistiem.
Sasniegumi
Fiorentina
Milan
Individuālie sasniegumi
Zenta Ērgle
Zenta Ērgle 1949. gadā beigusi Latvijas Valsts universitāti kā arhitekte. Strādājusi par Tehniskās uzskaites biroja tehniķi (1947—1948) un inženieri arhitekti Zemes ierīcības projektēšanas instūtā (1949—1975). 1951. gadā kļuva par Arhitektu savienības biedri. Kopš 1954. gada aktīvi iesaistījās Ikšķiles projektēšanā.
1950. gadu vidū Ērgle pievērsās bērnu rakstniecībai. 1959. gadā kļuva par Rakstnieku savienības biedri. Vairāki viņas darbi tika iestudēti. Rakstniece daudz ceļojusi. Bieži tika aicināta uz skolām tikties ar jaunajiem lasītājiem. 1968. gadā kopā ar S. Cielavu sarakstīja populārzinātnisku grāmatu "Ko stāsta vecās Rīgas ielas un nami".
Mirusi 1998. gada 11. jūnijā Rīgā, 77 gadu vecumā. Apglabāta Matīsa kapos.
Mari Kiviniemi
Mari Kiviniemi (dzimusi 1968. gada 27. septembrī) ir Somijas politiķe. Viņa ir Somijas Arodbiedrību konfederācijas prezidente. No 2010. līdz 2011. gadam Kiviniemi bija Somijas premjerministre. Viņa ir bijusi Somijas Centra partijas priekšsēdētāja.
Biogrāfija
Mari Kiviniemi dzimusi Seinejoki zemnieka ģimenē. 1988. gadā viņa iestājās Helsinku Universitātē ekonomikas fakultātē. 1994. gadā viņa ieguva maģistra grādu politoloģijā. Studiju laikā viņa viņā bija Somijas Centra Studentu savienības ģenerālsekretāre. 1991. gadā viņa kandidēja parlamentā, bet netika ievēlēta.
1995. gadā Kiviniemi tika ievēlēta Somijas parlamentā Eduskuntā. 1996. gadā viņa apprecējās ar uzņēmēju Juhu Louhivuori. No 2003. līdz 2008. gadam Mari Kiviniemi bija viena no Somijas Centra priekšsēdētāja trīs vietniekiem. 2004. gadā viņa kļuva par premjerministra Mati Vanhanena politisko padomdevēju. No 2005. gada 3. septembra līdz 2006. gada 2. martam Mari Kiviniemi bija ārējās tirdzniecības un attīstības ministra pienākumu izpildītāja, kad ministre Paula Lehtomeki devās bērna kopšanas atvaļinājumā. 2007. gada 19. augustā Kiviniemi kļuva par administrācijas un pašvaldību lietu ministri Vanhanena valdībā. Šo amatu viņa pildīja līdz 2010. gada 22. jūnijam.
2009. gada decembrī Mati Vanhanens paziņoja par vēlmi atstāt Somijas Centra partijas vadītāja amatu. Kiviniemi pieteica savu kandidatūru, un tika ievēlēta 2010. gada 12. jūnijā. Mati Vanhanens 18. jūnijā atkāpās no premjerministra amata. 22. jūnijā Eduskunta apstiprināja Mari Kiviniemi par premjerministru.
2011. gada 17. aprīļa Eduskuntas vēlēšanās pirmoreiz vēsturē uzvarēja Nacionālā koalīcijas partija. Kiviniemi vadītā partija cieta sakāvi, zaudējot 16 vietas parlamentā. 22. jūnijā tika apstiprināts jauns ministru kabinets ar Jirki Katainenu vadībā. Somijas Centrs nokļuva opozīcijā, Mari Kiviniemi turpinot to vadīt. 2012. gada vasarā par Somijas Centra priekšsēdētāju kļuva Juha Sipile
2014. gada 25. augustā Mari Kiviniemi kļuva par ESAO ģenerālsekretāra vietnieci. 2016. gadā viņas pilnvaru termiņu pagarināja līdz 2018. gada augustam.
2019. gada janvārī Kiviniemi kļuva par Arodbiedrību konfederācijas prezidenti.
Zunda salas
Zunda salas ir arhipelāgs Dienvidaustrumāzijā, Malajas arhipelāga galvenā daļa. Tajā ir vairāki tūkstoši salu. Arhipelāgs tiek iedalīts Lielajās Zunda salās un Mazajās Zunda salās. Lielāko daļu arhipelāga aizņem Indonēzija, Kalimantānas salā ir vairāku valstu (Indonēzijas, Malaizijas un Brunejas) teritorijas, bet Timoras sala ir sadalīta starp Indonēziju un Austrumtimoru. Arhipelāgu dienvidos apskalo Indijas okeāns un Timoras jūra, ziemeļos — Dienvidķīnas jūra, Sulu jūra un Sulavesi jūra, austrumos — Klusais okeāns, Moluku jūra un Bandas jūra. Starp arhipelāga salām ir vairākas iekšējās jūras: Natunas, Javas, Bali, Floresas un Savu jūra. Salās dzīvo gandrīz 200 miljoni cilvēku, un tas ir apdzīvotākais arhipelāgs pasaulē.
The Good Place
The Good Place ir Maikla Šura veidots ASV komēdijseriāls. Tā pirmizrāde notika 2016. gada 19. septembrī kanālā NBC.
Seriāla centrā ir Eleonora Šelstropa (Kristena Bella), kuru pēc nāves mūžīgā būtne Maikls (Teds Densons) iepazīstina ar Labo vietu — Paradīzei līdzīgu utopiju, kas veidota kā atlīdzība par tur nonākušo cilvēku taisnīgo dzīvi. Eleonora saprot, ka Labajā vietā nonākusi kļūdas dēļ, un viņai jāslēpj savas morālās nepilnības, vienlaikus mēģinot kļūt par labāku un ētiskāku cilvēku. Seriālā spēlē arī Viljams Džeksons Hārpers, Džamīla Džamila un Manijs Džasinto, kuri atveido citus Labās vietas iemītniekus, un D'Arsija Kārdena kā Džaneta — mākslīga viszinoša būtne, kas spēj radīt jebko.
Seriāls ir guvis atzinību kritiķu vidū oriģinalitātes un aktieru darba dēļ. Pozitīvi tiek vērtēts arī sižeta pavērsiens pirmās sezonas beigās un ētikas un filozofijas radošais izmantojums. Seriāls 2019. gadā ieguva Pībodija balvu.
2018. gada decembrī NBC paziņoja par seriāla atjaunošanu, un uzņēma noslēdzošo ceturto sezonu. Tās pirmizrāde notika 2019. gada 26. septembrī.
Bušugrava
Bušugrava (agrāk arī Lubiņas) ir ciems Cēsu novada Priekuļu pagastā. Atrodas pagasta centrālajā daļā.
Apdzīvotā vieta atrodas pie autoceļa P20 un dzelzceļa līnijas Rīga—Lugaži, Triečupītes krastā.
Dabas pieminekļi ciema apkārtnē: Kazu grava.
Franču—sīriešu draudzības un alianses līgums (1933)
Franču—sīriešu draudzības un alianses līgums 1933. gadā noslēgts starp Franciju un tās pakļautībā esošo Sīrijas Republiku.
1930. gada līgums starp Britu impēriju un Irākas karalisti, kas izbeidza tiešu britu pārvaldi šajā mandātteritorijā, radīja prasības pēc līdzīga līguma arī Franču Sīrijas un Libānas mandātteritorijās. 1932. gadā franči Sīrijā izveidoja valdību Prezidenta Muhammada Ali al-Abida vadībā, ar kuru veikt līguma sarunas. 1933. gada novembrī līgumu parakstīja mandātteritorijas Augstais komisārs un Sīrijas Premjerministrs.
Tīreļpurvs
Tīreļpurvs var būt purva nosaukums dažādās Latvijas vietās:
Franču—sīriešu draudzības un alianses līgums (1933)
Galvenie līguma punkti
Galvenie sīriešu iebildumi pret līgumu bija tādi, ka tie paredz turpmāku valsts sadalīšanu un pārāk lielu franču kontroli. Redzot, ka Sīrijas parlaments piedāvāto līgumu noraidīs, Augstais komisārs atlaida parlamentu. Nākamais mēģinājums noregulēt franču un sīriešu attiecības bija 1936. gadā, kad tika noslēgts jauns Franču—sīriešu līgums.
Kurgaņinska
Kurgaņinska (krievu: Курганинск) ir pilsēta Krasnodaras novadā, Krievijā.
Pilsēta atrodas 150 km attālumā no Krasnodaras. Pārsvarā tajā dzīvo krievi (85,78 %), armēņi (9,59 %) un ukraiņi (1,33 %).
Aigars Nerips
Aigars Nerips (dzimis Ainažos) ir latviešu basketbola treneris. Pašlaik (2016) ir LSBL kluba Rīgas TTT galvenais treneris.
Pirmoreiz par Rīgas TTT galveno treneri viņš kļuva 2006. gadā, taču pēc tam strādājis par trenera palīgu šajā klubā. 2009. gadā otrreiz tika apstiprināts par TTT galveno treneri. Ir bijis Latvijas sieviešu basketbola izlases trenera palīgs, kā arī bijis vairāku jaunatnes izlašu galvenais treneris. 2011. gada 15. decembrī tika apstiprināts par Latvijas sieviešu basketbola izlases galveno treneri, viņa vadībā Latvijas izlase ierindojās 13. vietā 2013. gada Eiropas čempionātā. Pirms tam no 2006. līdz 2008. un no 2010. līdz 2011. gadam bija izlases galvenā trenera palīgs.
Zeņkova
Zeņkova ir ciems Ezernieku pagastā, Dagdas novadā. Atrodas 293 km attālumā no Rīgas.
Montēls (vingrotājs)
Montēls (fr) bija franču vingrotājs, startējis 1900. gada vasaras olimpiskajās spēlēs.
Viņš 1900. gada vasaras olimpiskajās spēlēs Parīzē startēja vingrošanas individuālajā daudzcīņā. Šajā disciplīnā viņš ieguva 262 punktus, izcīnot 22. vietu.
Kutna Horas apriņķis
Kutna Horas apriņķis ir Čehijas Centrālčehijas apgabala administratīvā iedalījuma vienība. Robežojas ar Centrālčehijas apgabala Benešovas apriņķi dienvidrietumos, Prāgas Austrumu apriņķi rietumos un Kolīnas apriņķi ziemeļrietumos, Pardubices apgabala Pardubices apriņķi ziemeļaustrumos un Hrudimas apriņķi austrumos, kā arī Visočinas apgabala Havlīčkūvbrodas apriņķi dienvidaustrumos.
Apriņķa Čāslavas pilsētā dzimis čehu/amerikāņu kinorežisors Milošs Formans (1932-2018).
Žagas
Žagas, žagošanās ir ritmisks process cilvēka ķermenī, kurā diafragma savelkas un atslābst, radot raksturīgu skaņu. Diafragmas saraušanās brīdī rodas pēkšņa ieelpa, kas šo skaņu izsauc. Žagas ir smadzeņu nekontrolēts process, diafragmas saraušanos rada centrālās nervu sistēmas īpatnības. Līdz galam žagu cēloņi nav izpētīti. Ļoti reti žagas ir kādas slimības simptoms.
Gustavs Štrēzemanis
Dzimis Berlīnē, krodzinieka ģimenē. Studējis politekonomiju Berlīnē un Leipcigā. 1907. gadā kļuva par Reihstāga deputātu. Pēc Pirmā pasaules kara kļuva par nacionālliberālās Vācu Tautas partijas līderi. 1923. gada augustā kļuva par Vācijas kancleru. Kopā ar centrālās bankas vadītāju Hjalmaru Šahtu ieviesa t.s. Rentenmark, izbeidzot hiperinflāciju. Pēc Alus puča sociāldemokrāti pameta valdošo koalīciju, un Štrēzemanis zaudēja kanclera amatu. Līdz savai nāvei 1929. gadā insulta rezultātā pildīja Vācijas ārlietu ministra pienākumus. Ārlietu ministra amatā centās normalizēt attiecības ar Franciju un Lielbritāniju, neatzīstot Vācijas robežas austrumos. Izveidoja koleģiālas un pragmatiskas attiecības ar Francijas ārlietu ministru Aristīdu Briānu.
Priekšēnu pilskalns
Priekšēnu pilskalns (arī Pumpiņkalns, Pūpolu kalns) atrodas Vidzemē, Madonas novada Sausnējas pagastā, Ogres upes kreisajā krastā lejpus Vēģupītes ietekas Ogrē. Pirmās ziņas par Priekšēnu pilskalnu 1935. gadā sniedza J. Mustaps, bet plašāk to 1981. gadā aprakstīja Juris Urtāns.
Pilskalns ir atsevišķs 10 m augsts apmēram ziemeļu-dienvidu virzienā orientēts kalns, gar kura ziemeļu galu tek Ogres upe. Pilskalnam rietumos pieslēdzas apmetnes vieta. Pilskalna plakuma, kas plānā atgādina izstieptu trijstūri, izmēri ir 60 x 20 metri. Plakumā un apmetnē pilskalna pakājē konstatēts intensīvs melns kultūrslānis, kurā atrastas bezripas trauku lauskas. Pilskalna datējums nav pētīts, tomēr kalna veids, bezripas keramika un ziņas, ka tuvējā kapulaukā atrasts akmens cirvis, varētu liecināt, ka piemineklis attiecināms uz pilskalnu pastāvēšanas agrīniem periodiem.
Vinho Verde
Vinho Verde ir Portugāles vīns, kas radies vēsturiskajā Minju provincē valsts galējos ziemeļos. Mūsdienu Vinho Verde reģions, kas pirmoreiz ticis norādīts 1908. gadā, iekļauj veco Minju provinci, kā arī pieguļošos reģionus dienvidos. Province tika likvidēta 1976. gadā.
Vinho Verde nav vīnogu šķirne. Nosaukums burtiski nozīmē "zaļš vīns" ar nozīmi "jauns vīns", kā pretstats nogatavinātam vīnam. Tas var būt sarkans, balts vai sārts, un paredzēts patērēšanai gada laikā no iepildīšanas pudelēs. Vīna viegli dzirkstošā garša rodas ražošanas sākumā pudelē notiekošās malopienskābās rūgšanas dēļ. Vīna ražošanā tas parasti tiek uzskatīts par defektu, bet Vinho Verde ražotāji atklāja, ka tā patērētājiem patika šī dzirkstošā īpašība. Tomēr pudelē notikušās rūgšanas ietekmē vienlaikus radušās duļķainības un nogulšņu noslēpšanai vīnu sāka pildīt necaurspīdīgās pudelēs. Mūsdienās gan vairums Vinho Verde ražotāju malopienskābo rūgšanu pirms pildīšanas pudelē pārtrauc un viegli dzirkstošo garšu panāk, vīnā mākslīgi ievadot ogļskābo gāzi.
Mālkalni (Salas pagasts)
Apdzīvotā vieta atrodas Salas ciema ziemeļrietumu pievārtē, faktiski ir ar to saplūdusi, pie autoceļu P76 (Aizkraukle–Jēkabpils) un V803 (Sala–Zilkalne) krustojuma.
270. Abrenes sapieru bataljons
270. Abrenes sapieru bataljons bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza Kurzemes cietoksnī 1945. gada 8. maijā.
Izveidošana
270. Abrenes sapieru bataljonu saformēja kapteinis Pēteris Saulītis 1942. gada 9. maijā Abrenē no Ziemeļlatgales reģiona brīvprātīgajiem kā 20-E latviešu policijas bataljonu, taču jau 18. maijā tas tika pārsaukt par 270. Abrenes sapieru bataljonu, tā sastāvā bija 11 virsnieki, 49 instruktori un 543 kareivji.
Dienesta gaitas
Jau drīz pēc saformēšanas 270. bataljons bija spiests ne tikai nodarboties ar inženiertehnisko uzdevumu veikšanu, bet arī iesaistīties kaujas darbībā. No 28. jūnija līdz pat jūlija vidum bataljons, līdz ar vairākām vācu vienībām, piedalījās ap 400 vīru lielas, labi bruņotas partizānu grupas apkarošanā Ostrovas-Sebežas rajonā, zaudējot vairākus kritušos, tostarp 4. rotas komandieri virsleitnantu Lipski. 1942. gada vasaras beigās bataljonu iesaistīja dzelzceļa būves darbos frontes tiešā aizmugurē.
Bataljons padevās gūstā līdz ar kapitulāciju 1945. gada 8. maijā 300 vīru sastāvā.
Irina Ologonova
Irina Ologonova (ru; dzimusi ) ir Krievijas brīvā stila cīkstone, Eiropas čempione, Pasaules un Eiropas čempionātu medaļniece, Krievijas Nopelniem bagātā sporta meistare.
Biogrāfija
Irina Ologonova dzimusi 1990. gada 21. janvārī Burjatijā. 2003. gadā viņa sāka nodarboties ar cīņas sportu sava rajona Jaunatnes sporta skolā. Sešpadsmit gadu vecumā viņa ieguva Krievijas junioru čempionāta bronzas medaļu un iekļuva Krievijas junioru izlases komandā. Pēc vidusskolas beigšanas viņa sāka trenēties Olimpisko rezervju skolā. 2007. gadā viņa iestājās Burjatijas Valsts lauksaimniecības akadēmijas Tehniskajā fakultātē, kuru absolvēja 2012. gadā.
2010. gadā, 20 gadu vecumā, viņa pirmo reizi ieguva zelta medaļu Krievijas junioru čempionātā, bet dažus mēnešus vēlāk Permā arī Krievijas pieaugušo čempionāta sudraba medaļu. Gadu vēlāk Ulanudē Irina Ologonova izcīnīja pirmo Krievijas čempionāta zeltu.
2012. gadā, iegūtā savainojuma dēļ, Irina netika uz olimpiskajām spēlēm Londonā un nepiedalījās Krievijas čempionātā. Pēc kājas operācijas viņa atsāka trenēties 2013. gada pirmajos mēnešos un vēlāk izcīnīja bronzas medaļu Krievijas čempionātā Sanktpēterburgā. 2014. gadā viņa otro reizi uzvarēja Krievijas čempionātā Novočeboksarskā.
2014. gada pasaules čempionātā Taškentā viņa ieņēma otro vietu, finālā zaudējot japānietei Čiho Hamadai. 2014. gada Eiropas čempionātā Vantā (Somija) Ologonova ieguva bronzas medaļu.
2015. gada aprīlī Kemerovā Ologonova trešo reizi kļuva par Krievijas čempioni un septembrī Lasvegasā (ASV) otrreiz par pasaules čempionāta vicečempioni. Finālā viņa zaudēja amerikānietei Helēnai Marulisai.
2016. gada 10. martā Rīgā pirmo reizi karjerā Irina Ologonova izcīnīja zelta medaļu Eiropas čempionātā. Svara kategorijas līdz 55 kg finālcīņā viņa sīvā duelī ar rezultātu 6-4 pieveica ukrainieti Tetjanu Kitu. .
Pirmsolimpiskajā kvalifikācijas turnīrā, kas notika Stambulā 2016. gada maija sākumā, Ologonova nespēja izcīnīt olimpisko ceļa zīmi uz Riodežaneiro. Irina sasniedza ceturtdaļfinālu, kur zaudēja Meksikas sportistei Almai Džeinai Valensijai Eskoto ar rezultātu 3:4. 2016. gada jūnijā Krievijas čempionātā Sanktpēterburgā Irina izcīnīja bronzas medaļu savā jaunajā “olimpiskajā” svara kategorijā līdz 58 kg. Irina Ologonova 2016. gada 10. decembrī izcīnīja sudraba medaļu pasaules čempionātā Budapeštā. Finālā Irina zaudēja japānietei Maju Mukaidai. 2018. gada Eiropas čempionātā viņa iekļuva finālā, kur zaudēja bulgārietei Biļanai Dudovai un ieguva sudraba medaļu.
Fon Belovi
Fon Belovi (de) ir sena Meklenburgas dižciltīgo dzimta, kas 18. gadsimtā ieceļojusi arī Latvijā un ierakstīta Vidzemes bruņniecības matrikulā. Ir arī vairākas krievu muižnieku Belovu dzimtas, kuru pirmsākumi meklējami Krievijas cara Mihaila Fjodoroviča valdīšanas laikā 17. gadsimtā.
Vēsture
Pirmais zināmais vācu Belovu dzimtas pārstāvis bija 1217. gadā pieminētais obodrītu dižciltīgais Nikolajs no Belovas (la) Raceburgas novadā (tagad Bälau ciems Breitenfeldes draudzē Šlēsvigas-Holšteinas zemē). 1249. gadā brāļi Ivans un Nikolajs no Belovas bija Parhimas-Rihenbergas kņaza Pribislava (Pribislaw I.) vasaļi. Savukārt Vluolds no Belovas (Wluoldus de Belowe) 1296. gadā minēts kā Pomerānijas hercoga Bogislava IV (Bogislaw IV.) vasalis. Zināms, ka 1296. gadā dzimtai piederēja zemes īpašumi Goldbergas apkārtnē. Pomerānijas atzara pārstāvis majors Andreass fon Belovs (Andreas von Below, 1722–1800) pārgāja Krievijas Impērijas dienestā un ieguva savā īpašumā vairākas Vidzemes guberņas muižas. Viņa dēls Andreass fon Belovs (1763–1820) bija Vidzemes landmaršals (1809–1812). 1797. gadā viņa dzimtu imatrikulēja Vidzemes bruņniecības sastāvā. Viņa dēls Kārlis Frīdrihs fon Belovs (1794-1867) piedalījās Napoleona karos krievu pusē un 1824. gadā tika uzņemts Igaunijas bruņniecības matrikulā, bija Igaunijas guberņas vicegubernators (1841-1852). 19. gadsimtā Belovu dzimtai piederēja vairākas muižas Greifsvaldes un Anklamas apkārtnē.
Bramberģes strauts
Bramberģes strauts (augštecē — Pīļu strauts, Smuku strauts) ir Tērvetes labā krasta pieteka Jelgavas novadā. Sākas kā novadgrāvis Zaļenieku pagasta dienvidos pie Avēnu mājām, plūst ziemeļu virzienā pa Zemgales līdzenumu.
Upes gultne visā garumā regulēta, baseins meliorēts — upē ieplūst ūdeņi no drenētajām lauksaimniecības zemēm. Lielākās pietekas ir Kupču grāvis un Tekušu grāvis. Lielākās apdzīvotās vietas krastos ir Bramberģe, Viesturciems un Ragumuiža. Upi šķērso autoceļš P95 un dzelzceļa līnija Jelgava—Liepāja.
Malijaņuja
Malijaņuja (ru), arī Kiraeņīja (sah — ‘mazā upe’) vai Meiniutivēma (ckt — ‘lielā meža upe’), ir upe Krievijas Federācijas ziemeļaustrumos. Plūst pa Čukotkas autonomā apvidus un Sahas Republikas teritoriju.
Aizsalst oktobra sākumā, ledus iziet jūnija sākumā. Ziemā līdz pietekai Pogindenai upe pārsalst un izsīkst. Upe kuģojama līdz Aņujskas ciemam. Upes baseinā nozīmīgas zelta un sudraba atradnes. Vienīgās apdzīvotās vietas krastos ir Aņujska, Ostrovnoje, Kepervēma un Ilirneja.
Nikolajs Grigorjevs
Biogrāfija
Daudzkārtējais Maskavas pilsētas šaha čempionāta uzvarētājs (1921, 1923, 1924). Sešas reizes piedalījies PSRS šaha čempionātu finālos, labākais rezultāts - dalīta 5.-7. vieta 1920. gada čempionātā (uzvarēja Aleksandrs Aļehins). Kopš 1927. gada PSRS sporta meistars šahā. 1928. gadā uzvarējis PSRS arodbiedrību šaha čempionātā, bet 1929. gadā Ļeņingradā kopā ar Pjotru Romanovski dalījis 1. vietu starptautiskajā strādnieku šaha turnīrā.
Pēc profesijas bijis matemātikas skolotājs. No 1922. gada, vairāk nekā desmit gadus vadījis PSRS centrālā laikraksta Известия šaha nodaļu. Bijis arī viens no šaha laikraksta 64 dibinātājiem un redakcijas locekļiem.
Savu pirmo etīdi publicējis 1917. gadā. Vēlākajos gados sastādījis aptuveni 300 etīdes. Daudz laika veltījis šaha galotņu teorijai un publicējis vairākus nozīmīgus pētījumus par bandinieku galotnēm.
1938. gadā kļuvis par šaha žurnāla Шахматы в СССР galvenā redaktora vietnieku. Tajā pašā gadā devies ceļojumā pa Sibīriju un Tālajiem Austrumiem, kura laikā ticis nepamatoti arestēts. Lai gan vēlāk nepatiesie apvainojumi tikuši atsaukti, tomēr Grigorjeva veselība nopratināšanas rezultātā bija sabrukusi, un viņš tajā pašā gadā pāragri miris.
Princis Mahmuds (Mehmeda III dēls)
Uz baumu pamata tika apsūdzēts dumpja organizēšanā pret tēvu. Sodīts ar nāvi pēc tēva pavēles.
Bramberga (uzvārds)
Bramberga (vīriešu dzimtē Brambergs) ir vācu cilmes uzvārds.
Cilvēki ar šo uzvārdu:
Dzestrene
Dzestrene (arī Dekstirene, Dekstirne, Dekstrine, Desterne, Destrena, Destrene, augštecē arī Dzestrupīte) ir Gaujas kreisā krasta pieteka Cēsu un Smiltenes novados.
Izteka - uz ziemeļiem no Raunaiša purva. Ievērojami līkumojot, tek dienvidaustrumu virzienā. Ietek Gaujā Lukstu pļavās. Lejtecē upe regulēta. Lielākās pietekas - Damrožu upe, Vilkupīte. Dzestreni šķērso valsts autoceļi V335 (Dzērbenes stacija–Gavari), V300 (Drusti–Dzērbene–Skujene) un V325 (Dzērbene–Gaujaskrogs), tās krastos neatrodas lielākas apdzīvotās vietas.
Meldernieki
Meldernieki ir ciems Jēkabpils novada Salas pagastā. Atrodas pagasta austrumu daļā 4,9 km no pagasta centra Salas un 132,3 km no Rīgas.
Apdzīvotā vieta atrodas pie autoceļa V812 (Straumēni–Bibāni), Ziemeļsusējas upes labajā krastā.
Gistavs Maselēns
Gistavs Florāns Marī Maselēns (fr; dzimis, miris ) bija franču paukotājs, startēja 1900. gada vasaras olimpiskajās spēlēs Parīzē.